kardosdrur/scandi-wiki huggingface dataset:
Ralf Edström

Ralf Sigvard Edström (født 7. oktober 1952 i Degerfors, Sverige) er en svensk tidligere fodboldspiller (angriber).

Edström startede sin karriere i hjemlandet hos Åtvidaberg, og vandt to svenske mesterskaber og en pokaltitel med klubben. Herefter spillede han som udlandsprofessionel i både Holland, Belgien og Frankrig, og vandt både Æresdivisionen med PSV Eindhoven og Ligue 1 med AS Monaco. Han havde også ophold hos IFK Göteborg og Örgryte IS.

To gange, i 1972 og 1974 vandt Edström Guldbollen, titlen som årets spiller i svensk fodbold.

Edström spillede desuden 40 kampe og scorede 15 mål for Sveriges landshold. Han var en del af den svenske trup til både VM 1974 i Vesttyskland, samt VM 1978 i Argentina.

Titler 
Svensk mesterskab
 1972 og 1973 med Åtvidaberg
 1985 med Örgryte

Svenska Cupen
 1971 med Åtvidaberg
 1979 med IFK Göteborg

Hollandsk mesterskab
 1975 og 1976 med PSV Eindhoven

KNVB Cup
 1974 og 1976 med PSV Eindhoven

Belgisk Pokal
 1981 med Standard Liège

Ligue 1
 1982 med AS Monaco

Referencer

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra Åtvidabergs FF
Fodboldspillere fra Örgryte IS
Fodboldspillere fra Standard Liège
Fodboldspillere fra PSV Eindhoven
Fodboldspillere fra AS Monaco FC
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Col d'Ornon

Col d'Ornon (1.367 m.o.h.) er et bjergpas i det sydøstlige Frankrig. Det ligger i departementet Isere og krydses af landevejen D526.

Det forbinder Romanche-dalen med byen La Mure. Passet ligger i Taillefer-massivet og er en del af Dauphiné-Alperne.

På bjerget findes et mindre skiområde. Passet er farbar for biltrafik hele året og vinterlukkes ikke.

Galleri

Kildehenvisninger

Eksterne henvisninger 

Bjergpas i Frankrig
Bjergpas i Alperne
Tour de France-stigninger
Netta Barzilai

Netta  Barzilai  (født 23. januar 1993 i Hod HaSharon, Israel) er en israelsk sanger.

Hun repræsenterede Israel i Eurovision Song Contest 2018, hvor hun vandt med sangen "Toy". Dermed sikrede hun Israel deres fjerde sejr i konkurrencen.

Eksterne henvisninger 

 
 

Sangere fra Israel
Israels Eurovision Song Contest-deltagere
Deltagere ved Eurovision Song Contest 2018
Vindere af Eurovision Song Contest
Roland Sandberg

Roland Sandberg (født 16. december 1946 i Karlskrona, Sverige) er en svensk tidligere fodboldspiller (angriber).

Sandberg startede sin karriere i hjemlandet hos Åtvidaberg, hvor han vandt to svenske mesterskaber og en pokaltitel. men skiftede i 1973 til tysk fodbold. Her var han tilknyttet Kaiserslautern frem til 1978. Han sluttede karrieren af med ophold hos Kalmar FF og BK Häcken.

Sandberg spillede desuden 38 kampe og scorede 15 mål for Sveriges landshold. Han var en del af den svenske trup til VM 1974 i Vesttyskland, hvor han spillede alle holdets kampe, og scorede to mål.

Titler 
Svensk mesterskab
 1972 og 1973 med Åtvidaberg

Svenska Cupen
 1970 og 1971 med Åtvidaberg

Referencer

Eksterne henvisninger 

Fodboldspillere fra Sverige
Fodboldspillere fra Kalmar FF
Fodboldspillere fra BK Häcken
Fodboldspillere fra 1. FC Kaiserslautern
Fodboldspillere fra Åtvidabergs FF
Personer fra Karlskrona
Deltagere ved verdensmesterskabet i fodbold 1974
Göran Nicklasson

Göran Nicklasson (født 20. august 1942, død 27. januar 2018) var en svensk fodboldspiller (midtbane).

Nicklasson spillede på klubplan for henholdsvis IFK Göteborg og GIF Sundsvall. Han vandt det svenske mesterskab med førstnævnte i 1969. Han spillede desuden otte kampe for Sveriges landshold, og repræsenterede sit land ved VM 1970 i Mexico.

Titler 
Svensk mesterskab
 1969 med IFK Göteborg

Referencer 

Fodboldspillere fra Sverige
Deltagere ved verdensmesterskabet i fodbold 1970
Fodboldspillere fra IFK Göteborg
Fodboldspillere fra GIF Sundsvall
Tom Turesson

Tomas "Tom" Turesson (født 17. maj 1942, død 13. december 2004) var en svensk fodboldspiller (angriber) og -træner.

På klubplan tilbragte Turesson størstedelen af sin karriere hos Hammarby IF, hvor han spillede i alt 15 sæsoner. Han havde også et to år langt ophold i belgisk fodbold hos Club Brugge.

Turesson nåede desuden 22 kampe og ni scoringer for Sveriges landshold, og repræsenterede sit land ved VM 1970 i Mexico.

Referencer 

Fodboldspillere fra Sverige
Deltagere ved verdensmesterskabet i fodbold 1970
Fodboldspillere fra Hammarby IF
Fodboldspillere fra Club Brugge
Fodboldtrænere fra Sverige
Torbjörn Jonsson

Torbjörn Jonsson (født 6. maj 1936 i Ljusne, Sverige, 16. oktober 2018) var en svensk fodboldspiller (midtbane).

Jonsson startede sin karriere i hjemlandet hos IFK Norrköping og vandt tre svenske mesterskaber og én pokaltitel med klubben. Herefter skiftede han til Real Betis i Spanien, og tilbragte også syv år i Italien hos blandt andet Fiorentina og AS Roma..

I 1960 vandt Jonsson Guldbollen, titlen som årets spiller i svensk fodbold.

Jonsson spillede desuden 33 kampe og scorede 11 mål for Sveriges landshold.

Titler 
Svensk mesterskab
 1956, 1957 og 1960 med IFK Norrköping

Svenska Cupen
 1969 med IFK Norrköping

Referencer

Eksterne henvisninger 

Fodboldspillere fra Sverige
Fodboldspillere fra AS Roma
Fodboldspillere fra ACF Fiorentina
Fodboldspillere fra Real Betis
Fodboldspillere fra IFK Norrköping
Jan Eriksson

Jan Jonas Jakob Eriksson (født 24. august 1967 i Sundsvall, Sverige) er en svensk tidligere fodboldspiller (forsvarer).

Eriksson startede sin karriere hos GIF Sundsvall i sin fødeby og spillede af svenske klubber også for IFK Norrköping, AIK Stockholm og Helsingborg. Han var desuden udlandsprofessionel i adskillige lande, og repræsenterede blandt andet FC Kaiserslautern i Tyskland, Servette FC i Schweiz samt engelske Sunderland.

I 1992 vandt Eriksson Guldbollen, titlen som årets spiller i svensk fodbold.

Eriksson spillede desuden 35 kampe og scorede fire mål for Sveriges landshold. Han var en del af den svenske trup til VM 1990 i Italien, men var dog ikke på banen i turneringen. Efterfølgende blev han også udtaget til EM 1992 på hjemmebane, hvor han spillede alle svenskernes fire kampe og scorede to mål, heriblandt det første mål i åbningskampen mod Frankrig.

Titler 

Svenska Cupen
 1991 med IFK Norrköping

Referencer

Eksterne henvisninger 

¨

Fodboldspillere fra Sverige
Fodboldspillere fra Sunderland A.F.C.
Fodboldspillere fra 1. FC Kaiserslautern
Fodboldspillere fra Servette FC
Fodboldspillere fra IFK Norrköping
Fodboldspillere fra AIK Fotboll
Fodboldspillere fra GIF Sundsvall
Fodboldspillere fra Helsingborgs IF
Personer fra Sundsvall
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Roger Ljung

Roger Ljung  (født 8. januar 1966 i Lomma, Sverige) er en svensk tidligere fodboldspiller (venstre back).

Ljung spillede på klubplan for blandt andet Lunds BK og Malmö FF i hjemlandet, for BSC Young Boys og FC Zürich i Schweiz samt for MSV Duisburg i Tyskland..

Ljung spillede desuden 59 kampe og scorede tre mål for Sveriges landshold. Han var en del af den svenske trup til VM 1990 i Italien, til EM 1992 på hjemmebane, og til VM 1994 i USA

Efter at have stoppet sin aktive karriere har Ljung arbejdet som agent.

Referencer

Eksterne henvisninger 

Fodboldspillere fra Sverige
Fodboldspillere fra Malmö FF
Fodboldspillere fra MSV Duisburg
Fodboldspillere fra FC Zürich
Fodboldspillere fra BSC Young Boys
Fodboldspillere fra Galatasaray SK
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Bamses lillebitte billedbog

Bamses lillebitte billedbog har flere betydninger:

 Bamses lillebitte billedbog (album)
 Bamses lillebitte billedbog (tv-serie)
Tour of California 2018

Tour of California 2018 var den 13. udgave af cykelløbet Tour of California. Det amerikanske etapeløb var det 22. arrangement på UCI's World Tour-kalender i 2018 og belv arrangeret mellem 13. og 19. maj 2018. Den samlede vinder af løbet blev colombianske Egan Bernal fra .

Hold og ryttere

Danske ryttere
Kasper Asgreen kørte for 
Mikkel Bjerg kørte for

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger
 
 

2018
UCI World Tour 2018
Axel Gudbrand Blytt

Axel Gudbrand Blytt (født 19. maj 1843 i Kristiania (nu Oslo), død 18. juli 1898 sammesteds) var en prisbelønnet norsk botaniker.

Han var søn af Matthias Numsen Blytt (1789-1862), der også var botaniker, og udgav Norges Flora i 1861. Efter farens død i 1862 bad Parlamentet Axel om at færdiggøre Norges Flora. Bind 2 og 3 blev udgivet i 1874 og 1876, mens han fra 1863 arbejdede som konservator ved Universitetet i Oslo, og fra 1880 som professor. Han fortsatte sin faders arbejde med den norske flora. I dag er han bedst kendt for sin teori fra 1876 om indvandring af den norske flora. I sin teori inddeler Blytt norske planter i seks grupper, der er indvandret i forskellige klimaperioder. Meget af denne teori viste sig senere at være forkert, men det blev grundlaget for Rutger Sernanders arbejde, der udviklede sig til hvad der nu kaldes Blytt-Sernanders klimavekslingsteori (eller Kronozoner). Både far og søn blev læst af og påvirkede Charles Darwin. Efter studierejse til Tyskland i 1877-78 forskede han mest i svampe.

Priser 
 H. K. H. Kronprinsens guldmedalje i 1869 for sin afhandling om vegetationen langs Sognefjorden
 Blev valgt ind ved Videnskabs-Selskabet i Christiania i 1869

Udgivelser 
  - Fra en reise han tog i 1863 
  - Med et tillæg af N. Wulfsberg og Chr. Stabell. Fra hans reiser 1864, 1865 og 1867 
  
  - M.N. Blytt skrev bind 1 (1861), A. Blytt bind 2 og 3. 
  
  - Særtryk af Engler's botanische Jahrbuch 
  - Særtryk af Nyt magazin for naturvidenskaperne 31:2 
  - Færdiggjort af Ove Dahl 
 Axel Blytt, Essay on the Immigration of the Norwegian Flora during Alternating Rainy and Dry Periods, Kristiana, 1876 
 Axel Blytt, The Probable Cause of the Displacement of Beach-lines: An Attempt to Compute Geological Epochs, 1889, på archive.org

Referencer

Kilder 
 Artiklen er helt eller delvis oversat fra Wikipedia på norsk

Eksterne henvisninger 

 
 

Botanikere med autornavne
Medlemmer af Det Norske Videnskaps-Akademi
Botanikere fra Norge
Personer fra Oslo
The Disastrous Life of Saiki K.

The Disastrous Life of Saiki K. er en japansk manga serie skrevet og illustreret af Shūichi Asō. Serien begyndte i det japanske blad Weekly Shonen Jump i 2012. Den 4 juli 2016 fik serien en anime tilpasning og animeen har 2 sæsoner (2022- Har den 4 Sæsoner). Den første sæson har også fået en engelsk dub version. Genren er komedie.

Plot 
Kusuo Saiki er en gymnasieelev, der blev født med alle former for psykiske evner, herunder telepati, psykokinesi, teleportation og meget mere. På trods af at have alle disse kræfter, står Saiki over for alle former for modgang og forsøger at undgå opmærksomhed så meget som muligt. Selve historien følger hans hverdag, hvor han prøver at leve et normalt gymnasie liv med hans "underlige" klassekammerater ved gymnasiet PK Academy.

Personer

Kusuo Saiki 
Seriens synsvinkel og fortæller - Kusuo Saiki er en gymnasieelever, der er født med alle former for psykiske evner, selvom han har meget almindelige biologiske forældre. På grund af den elendighed, der kommer fra den opmærksomhed, han modtager som en psykisk, ønsker Kusuo et normalt og almindeligt liv. Han holder gennemsnitlige karakterer og præstationer i idræt, for at ikke tiltrække opmærksomhed.

Kuniharu Saiki 
Hovedpersons far, der skal suges op til sine arbejdsgivere så meget, at han har fået en smag for at slikke sko. Han arbejder som redaktør for et manga forlag.

Riki Nendo 
En stor, muskuløs studerende med en Mohawk-frisure, og et ar over hans venstre øje. Nendo er den eneste studerende på PK Academy, hvis sind Saiki ikke kan læse, simpelthen, fordi han er for meget af en idiot. Som sådan frygter Saiki sin alt for venlige og ubekymrede natur, da han ikke kan forudsige sine handlinger. Nendo er dog glad for Saiki og anser ham for sin bedste ven.

Shun Kaido 
En klassekammerat, der kalder sig "The Jet-Black Wings" og tænker, at han hemmeligt lever som en oprør i en fantasiverden, der hersker af en ond sammensværgelsesorganisation kaldet Dark Reunion.

Kokomi Teruhashi 
En selvudnævnt smuk pige, som er elsket af alle - undtagen Saiki, som gør at hun er besat af at få opmærksomhed fra ham.

Kineshi Hairo 
En alt for varmblodet, energisk, lidenskabelig student, der nyder sport og konstant forsøger at få andre motiveret. På grund af sin natur er han godt betroet af sine klassekammerater.

Reita Toritsuka 
En psykisk og en af to personer uden for Saikas familie der ved om Saikis evner. Han har evnen til at se ånder/spøgelser, men er kun interesseret i at bruge sin evne til at tiltrække piger og blive rig.

Aren Kuboyasu 
En overførselsstuderende der plejede at være kriminelle i sin tidligere skole. Han forsøger at sætte sin fortid bag sig ved at være rolig og indsamlet, men han har et kort temperament.

Uryoku Chōno 
En street magiker, der udfører med sin partner Michael. Han stoler ofte på Saiki for at hjælpe ham med sine magiske tricks.

Amp 
En arrogant gadekat, der blev reddet af Kusuo, da han blev fanget mellem to bygninger. Han besøger tit Saikis huset, hvor Kusuo far foder ham. Saiki finder Amp irriterende, indtil Amp redder Saiki fra en kakerlak.

Manga
Animeserier
Ludvig Mariboe

Ludvig Mariboe (oprindeligt Levin Mariboe, født 12. oktober 1781 i København, død 19. juni 1841 i Slesvig) var en danskfødt forretningsmand og politiker med stor aktivitet i Norge. Her etablerede han omfattende forretninger og flere industrielle virksomheder. Han havde mange offentlige tillidshverv, blandt andet var han stortingsrepræsentant fra 1830 til 1835 og statsrevisor 1834–39. Mariboe udgav det liberale opposissonsblad Patrouillen 1824–32.

Bakgrund 
Han voksede op i København, hvor forældrene tilhørte den mosaiske menighed. Selv blev han imidlertid opdraget i den kristne tro og blev døbt med navnet Ludvig i 1802.

Forretningsdrift i Norge 

Mariboe kom til Norge i 1804 som sekretær for Bernt Anker. Da denne døde året efter, startede Mariboe handel med korn. De følgende år udvidede han virksomheden hurtigt, og han var snart involveret i trælasthandel, jernværk, fåre-avl og tekstilproduktion. Han havde flere møller, og i 1812 overtog han Jerusalem papirmølle ved Akerselva. Han startede her en klædefabrik under navnet Lilleborg Fabrik. Denne var en forløber til det senere Lilleborg-konsernet.

Meget af virksomheden måtte efterhånden afvikles på grund af dårlig økonomi. Mariboe tilbragte så nogle år i Stockholm, før han i 1823 var tilbage i Norge, men beskæftigede sig hovedsageligt inden for politik.

Politikker og samfundsdebattant 
Allerede fra starten i Norge var Mariboe aktiv i den offentlige debat. Han argumenterede tidligt for en norsk seddelbank, og afsatte endog private midler. Han oprettede en landbrugsfond og gav store midler til det nyopprettede universitet i Christiania. Han var en af initiativtagerne til Tegneskolen.

Efter opholdet i Sverige startede Mariboe bladet Patrouillen, som blev et ledende opposissionsorgan. Historisk er det et vigtigt kildeskrift, eftersom det har detaljerede mødereferater fra Stortinget og tidvis også den svenske Riksdag.

Ved valget i 1829 blev Mariboe valgt ind i Stortinget fra Christiania og tre år efter fra Akershus amt. Han lykkedes imidlertid ikke at opbygge sig som en central politiker, og han blev mod slutningen mere anset som en forvirra mødeplager.

Efter at have mistet pladsen i Stortinget prøvede Mariboe sig på en diplomatkarriere, men mislykkedes. Han fik psykiske problemer, og det sidste år af sit liv tilbragte han på et hospital i Slesvig.

Militær karriere 
Som forretningsmand fik Mariboe tidlig forsyningsaftaler med den norske hær. Han havde stor interesse for feltet, og i 1808 oprettede han et lokalt artilleribatteri med frivilligt mandskab. I 1813 fik han kaptajns titel i Hæren, og i 1814 fik han ansvaret for hærens transportvæsen.

Mariboegården 
I 1810 fik Mariboe opført en stor treetagers forretningsgård i Christiania centrum. Adressen var Prinsens gate 20. Bygningen blev i 1820 købt af staten, og Universitetet havde auditorier her frem til 1852. Derefter havde Revisjonsdepartementet kontorer her frem til gården i 1916 blev revet ned til fordel for den nye Telegrafbygning.

Eksterne henvisninger 
 
 Artikkel i Norsk biografisk leksikon, av Odd Arvid Storsveen
 Politiske taler av Ludvig Mariboe, virksommeord.uib.no

Stortingsrepræsentanter
Redaktører fra Norge
Aase Ziegler

Aase Ziegler (født 28. maj 1906 i Sorø, død 10. marts 1975) var en dansk skuespiller og sanger.

Ziegler studerede ved Det Kongelige Teaters elevskole og ved Operaskolen. Efter studierne arbejdede hun som revy- og visesangerinde. I 1954 blev hun ansat Danmarks Radio som producent af tv.

Hun oversatte også den norske børnebogsserie Lillebror og Knerten, der oprindeligt blev skrevet af Anne-Catharina Vestly.

Hun var søster til skuespilleren Lulu Ziegler.

Filmografi 
 1933 - Tango
 1954 - Himlen er blaa

Referencer

Eksterne henvisninger

Reference 

Skuespillere fra Danmark
Sangere fra Danmark
Personer fra Sorø
Sportsdirektør (cykling)

Sportsdirektør eller directeur sportif er den person der styrer et landevejscykelhold før, under og efter løbene. Under løbene sidder denne oftest i en følgebil, hvorfra denne udsteder taktikker og taler med rytterne. UCI kræver at ethvert hold har en chefsportsdirektør, for at kunne deltage i internationale løb.

Mange sportsdirektører forbindes med ryttere de har "opfostret", herunder Cyrille Guimard med Bernard Hinault og Laurent Fignon; Bjarne Riis med Ivan Basso, og Andy Schleck; Patrick Lefevere med Tom Boonen og Johan Museeuw, samt Johan Bruyneel med Lance Armstrong.

Referencer 

 
Stillingsbetegnelser
Sportsdirektør

Sportsdirektør er en ledelsesstilling i en sportsforening. Sportsdirektørens beslutninger skal ofte godkendes af en direktør/formand eller en bestyrelse.

Se også 
 Sportsdirektør (cykling) - en form for cykeltræner
 Sportsdirektør (fodbold) - fodboldleder

Referencer 

 
Stillingsbetegnelser
Shors algoritme

Shors algoritme, opkaldt efter matematikeren Peter Shor, er en kvantealgoritme (en algoritme der kører på en kvantecomputer) for heltallig faktorisering, formuleret i 1994. Groft sagt løser den det følgende problem: Givet et heltal N, find dets primtals faktorer.

Referencer 

Kvantedatabehandling
Kvanteinformatik
Algoritmer
Ommersyssel Østre Pastorat

Ommersyssel Østre Pastorat er et pastorat i Randers Nordre Provsti (Århus Stift). Pastoratet blev oprettet 1. oktober 2017 med navnet Ommersyssel Pastorat, men ændrede senere navn.

I pastoratet er der 11 sogne:
Dalbyneder Sogn
Dalbyover Sogn
Øster Tørslev Sogn
Gjerlev Sogn
Enslev Sogn
Hald Sogn
Kærby Sogn
Udbyneder Sogn
Kastbjerg Sogn
Råby Sogn
Sødring Sogn

I pastoratet er der 12 kirker
Dalbyneder Kirke
Dalbyover Kirke
Øster Tørslev Kirke
Gjerlev Kirke
Enslev Kirke
Hald Kirke
Kærby Kirke
Udbyneder Kirke
Kastbjerg Kirke
Havndal Kirke
Råby Kirke
Sødring Kirke

Pastorater i Århus Stift
Gerrit Schulte

Gerrit Schulte (7. januar 1916 – 26. februar 1992) var en hollandsk professionel banecykelrytter. Mellem 1940 og 1960 vandt han 16 seksdagesløb, ud af 73 start, og han var en af de dominerende seksdagesryttere i sin samtid. Han kørte bl.a. sammen med Peter Post. Schulte var også succesfuld i forfølgelsesløb, hvor han blev national mester ti gange, Europæisk mester to gange og verdensmester i 1948, efter at have slået Fausto Coppi i finalen. Han havde også succes som landevejsrytter, hvor han blev national mester tre gange og han vandt en etape i Tour de France 1938. Siden 1955 er Gerrit Schulte Trofæeet blev uddelt af landets cykelunion til den bedste cykelrytter i Holland.

Referencer

Eksterne henvisninger 

Mandlige cykelryttere fra Nederlandene
Personer fra Amsterdam
Vindere af Københavns seksdagesløb
Thøger Dixgaard

Thøger Dixgaard (født 9. oktober 1989 i Aarhus) er en dansk sanger, sangskriver og producer.

Karriere 
Spillede som barn trompet og trommer og fik i en tidlig alder interesse for hip hop. Fra 2005 til 2013 var han en del af det aarhusianske hip hop ensemble Flødeklinikken under navnet Damp sammen med Sarah Mariegaard (), Emil Falk, Frederik Carstens, Laurits Bejder Klausen, Mads Ebbesen og Peter Munck (DJ Peter Plus),  

Fra 2013 var han aktiv i R&B kollektivet Hukaos sammen med Louis Rustum, Karl William og Tais - som introducerede en ny generation af unge sangere og sangskrivere, der insisterede på kunstnerisk frihed udenom de etablerede pladeselskaber samt en uprætentiøs, ligefrem fremstilling og attitude ved optrædender, hvilket kollektivets forskellige musikvideoer vidner om. I dette miljø påbegyndte T.D. en solokarriere.  

Hans første singleudspil 'Former' fra 2014 modtog guldplade for 3 millioner afspilninger på de digitale streamingtjenester. Året efter udsendte han EP'en OK som indeholdt nummeret 'Blød Inden I', der blev Ugens Uundgåelige på P3  og nr. 1 på airplay charten i sommeren 2015. Medvirkede i september 2015 på P3`s støttesang til Syrien, 'Hvis Du Vil'. Samme år optrådte han til P3 Guld sammen med Thomas Helmig og gav en lang række koncerter bl.a. på Roskilde Festival og Smukfest. Efter en pause pga. rejser til Rio de Janeiro og Ghana vendte han tilbage i 2016 /17 med sangene 'Hvad skal du nå?' og 'Tø mig op' - som begge har tydelig musikalsk inspiration fra rejserne - og 'Ctrl Z', som alle opnåede høje placeringer på de danske hitlister. I december 2017 optrådte han ved DR´s Store Juleshow og ved Zulu Awards 2018. I begyndelsen af 2018 gik han i samarbejde med den københavnske indiepop duo Barselona og udsendte singlen 'Hvornår'. I foråret 2018 udkom EP'en 'Pæn'.  

Medvirkede i TV2s programserie Toppen af Poppen 2018, hvor han fortolkede sange af Annika Aakjær, Claus Hempler, Søren Sko, Lis Sørensen, Pernille Rosendahl og Silas Bjerregaard, og han kunne høre sine egne sange fortolket af de andre medvirkende.

I 2020 udsendtes singlerne '3 Somre' og 'Elevator'. Sidstnævnte i samarbejde med Jonathan Elkær og Wads.png fra Phlake.

Tilknyttet pladeselskaberne ArtPeople Music og sidenhen Universal Music og fra 2020 disco:wax under Sony Music Entertainment.

Ved siden af sine musikalske aktiviteter står han bag Anholt Gin sammen med Jakob Kjærgaard.

Diskografi 
EPs:

OK (maj 2015)

Pæn (2018)

Singler:

Former (2014)

Blød Indeni (2015)

Tæt På (2015)

Hvad Skal Du Nå? (2016)

Tø Mig Op (2017)

Ctrl Z (2017)

Skinner (2018)

Lige Her (2018)

3 Somre (2020)

Elevator (feat. Jonathan Elkær & Wads.png) (2020)

Rodehoved (2021)

Med Barselona: 

Single:

Hvornår (2018)

Med Flødeklinikken:

Albums:

1. Maskebal (september 2009)

2. Syv Sind (marts 2013)

Singler:

Blå Vogn (2009)

I Morges Og I Morgen (2009)

Piger Med Pistoler (juni 2011)

Jeg Vil Se Dig Græde (2011)

Barbielund (maj 2012)

Igen (2012)

Referencer 

Personer fra Aarhus
Sangere fra Danmark
Danskere i 2000-tallet
Eleni Foureira

Eleni Foureira (; født 7. marts 1987) er en sanger, skuespiller, danser og modedesigner med albansk oprindelse, som repræsenterede Cypern ved Eurovision Song Contest 2018 med sangen "Fuego". Hun opnåede en 2. plads i den europæiske sangkonkurrence og tabte til Netta Barzilai fra Israel.

Eksterne henvisninger 

Sangere fra Cypern
Cyperns Eurovision Song Contest-deltagere
Deltagere ved Eurovision Song Contest 2018
Paris-Roubaix 1964

Paris–Roubaix 1964 var den 62. udgave af cykelløbet Paris-Roubaix, og det blev afholdt den 19. april 1964. Løbet startede i Compiègne og havde målstreg i Roubaix. Løbet blev vundet af den hollandske cykelrytter Peter Post fra holdet Flandria-Romeo.

Top 10

Referencer

1964
Sport i 1964
Cesár Sampson

Cesár Sampson (født 18. august 1983) er en østrigsk sanger, sangskriver og model, som repræsenterede Østrig ved Eurovision Song Contest 2018 med sangen "Nobody but you". Han opnåede en tredjeplads i den europæiske sangkonkurrence. I finalen var han nummer 1 hos juryerne med 271 point men blev nr 13 hos seerne med 71 point sammenlagt endte han på en tredjeplads med 342 point.

Eksterne henvisninger 

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2018